Kongressin kirjaston sinetti
**Kongressin kirjasto** (engl. *The Library of Congress*) on Yhdysvaltain tosiasiallinen kansalliskirjasto. Se sijaitsee kolmessa rakennuksessa Washingtonissa ja on hyllymetreiltään ja kirjamäärältään maailman suurin kirjasto.

Kirjasto perustettiin vuonna 1800, ja se on Yhdysvaltain vanhin kulttuurilaitos. Brittijoukot polttivat 24. elokuuta 1814 Yhdysvaltain kongressitalon, jossa kirjasto sijaitsi, ja tuhosivat kirjaston 3 000 teoksen kokoelman. Kongressi hyväksyi 30. tammikuuta 1815 Thomas Jeffersonin henkilökohtaisen 6 487 kirjan kokoelman ostamisen 23 950 dollarilla. Vuonna 2007 Kongressin kirjastossa työskenteli 3 691 työntekijää, ja sen budjetti oli yli 600 miljoonaa dollaria.

Kongressin kirjaston kokoelmat sisälsivät syyskuussa 2015 päättyneellä budjettivuonna 162,5 miljoonaa nimikettä. Tästä 24,1 miljoonaa oli kongressin kirjastoluokittelun mukaista kirjaa, 14,6 milj. suurikokoista teosta, vanhaa eurooppalaista painotuotetta, monografiaa tai kirjasarjan osaa, sidottua nidettä sanomalehtiä, pamflettia, teknisiä raporttia tai muuta painotuottetta. Aineistosta 123,8 miljoonaa nimikettä oli luokittelematonta (erikois)kokoelma-aineistoa. Tähän sisältyi esimerkiksi 70,3 milj. käsikirjoitusta, 17,1 milj. mikrofilmiä, 15,0 milj. kuva-aineiston nimikettä, 7,2 milj. nuottia tai vastaavaa kirjallista musiikkiteosta, 5,6 milj. karttaa, 3,6 milj. äänitettä, 1,8 milj. elokuvaa ja 3,4 milj. muuta nimikettä. Kokoelmissa on myös harvinaisuuksia, kuten Yhdysvaltain itsenäisyysjulistuksen luonnos ja yksi kolmesta täydellisenä säilyneestä veliinipaperille painetusta Gutenbergin Raamatusta.

Kongressin kirjaston ylläpitämään National Film Registryyn arkistoidaan yhdysvaltalaisia elokuvia, jotka ovat "kulttuurillisesti, historiallisesti tai esteettisesti merkittäviä". Kongressin kirjasto ilmoitti keväällä 2010 aikeistaan arkistoida Twitter-palvelussa julkaistut julkiset viestit. Vuoteen 2016 mennessä se ei ollut aloittanut itse arkistoinnin toteuttamista vaan vasta kerännyt viestejä.

Katso myös
----------

* National Recording Registry

Kuvia
-----

* Kongressin kirjaston Thomas Jefferson -rakennus.Kongressin kirjaston Thomas Jefferson -rakennus.
* Kongressin kirjaston James Madison -rakennus.Kongressin kirjaston James Madison -rakennus.
* Kongressin kirjaston John Adams -rakennus. Kongressin kirjaston John Adams -rakennus.

Lähteet
-------

1. 1 2 3 4  General Information Kongressin kirjasto, loc.gov. Viitattu 1.12.2016. (englanniksi)
2. 1 2  Fascinating Facts The Library of Congress. Viitattu 6.10.2008. (englanniksi)
3. ↑  Year 2007 at a Glance The Library of Congress. Viitattu 6.10.2008. (englanniksi)
4. ↑  About the Serial and Government Publications Division  7.4.2006. The Library of Congress. Viitattu 6.10.2008. (englanniksi)
5. ↑  Biblia Latina Octavo.  Arkistoitu 27.11.2004. Viitattu 6.10.2008. (englanniksi)
6. ↑  National Film Registry Adds 25 Films  17.12.2002. Millimeter. Viitattu 12.6.2013. (englanniksi)
7. ↑  Kirjasto aikoo arkistoida kaikki Twitter-viestit, Iltalehti, 15.4.2010
8. ↑  McGill, Andrew: Can Twitter Fit Inside the Library of Congress? *The Atlantic*.  4.8.2016.  (englanniksi)

Aiheesta muualla
----------------

* Kongressin kirjaston kotisivut

* Kuvia tai muita tiedostoja aiheesta **Kongressin kirjasto** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
	+ 2
* Espanja
* Ranska
* BnF data
* Argentiina
* Katalonia
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Puola
* Portugali
* Vatikaani

 |
|  |
| Maantieteelliset | 
* MusicBrainz place

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* ISIL
* Trove

 |
|  |
| Muut | 
* MusicBrainz label
* RISM
* SNAC
* IdRef

 |

 |